**NOTĂ**

**de informare cu privire la stadiul implementării reformelor și investițiilor aferente Cererii de plată 2 din PNRR**

La data de 15 decembrie 2022, MIPE în calitate de coordonator național al PNRR, a transmis către Comisia Europeană Cerere de plată nr. 2. Conform calendarului de implementare PNRR, România a avut de îndeplinit 51 jaloane și ținte cu termen de realizare trimestrul I si trimestrul II 2022.

A doua cerere de plată include atât sprijin nerambursabil în valoare de 2.147.491.242 EUR, cât și sprijin sub formă de împrumut, în valoare de 1.080.198.230 EUR. Valoarea netă a plății, ca urmare a evaluării cererii de plată va reprezenta 2,81 miliarde EUR (1,86 mld. EUR grant și 939 mil. EUR loan, ca urmare a deducerii prefinanțării).

Până în prezent, Comisia Europeană a transmis două Scrisori de observații, prin care se solicită clarificări suplimentare privind modalitatea de îndeplinire a unor jaloane și ținte incluse în Cererea de Plată nr. 2.

Ca urmare a clarificărilor transmise de către MIPE au fost adresate și soluționate o parte din observațiile COM, râmând încă în discuție următoarele ținte și jaloane:

**1. Jalonul 114 – Legea decarbonizării – Responsabil MINISTERUL ENERGIEI**

**Stadiu:** în data de 16.03.2023, Guvernul României a adoptat Ordonanța de Urgență nr. 14/2023 pentru modificarea Legii nr. 372/2005 privind performanța energetică a clădirilor și a Ordonanței de urgență a Guvernului nr. 108/2022 privind decarbonizarea sectorului energetic, prin care Articolul 19 din OUG 108/2022 a fost abrogat și prin care a fost introdus un nou termen de trecere în conservare a capacităților de 660 MW, respectiv luna iunie 2023.

În data de 24.03.2023, reprezentanții COM au transmis o solicitare de clarificări, cu privire la modalitatea de îndeplinire a acestui jalon, în consecință fiind întreprinse demersuri privind modificarea cadrului normativ, astfel încât să se răspundă în integritate la aceste clarificări.

Totodată, pentru a sprijini Ministerul Energiei, la data de 13 Martie 2023 MIPE a redactat un proiect de Hotărîre de Guvern pentru abrogarea actului normativ respectiv, proiectul fiind aprobat în data de 22.03.20223, urmând să fie publicat in Monitorul Oficial.

În data de 27.03.2023, Ministerul Energiei a transmis un draft de cover note în care a inclus referințe cu privire la *Ordonanţa de Urgenţă nr. 14 din 15 martie 2023 pentru modificarea Legii nr. 372/2005 privind performanţa energetică a clădirilor şi a Ordonanţei de urgenţă a Guvernului nr. 108/2022 privind decarbonizarea sectorului energetic* și a OUG de modificare a Ordonanţei de Urgenţă nr. 14/2023. De asemenea, au fost incluse justificările privind alinierea prevederilor Hotărârii nr. 13/2023 cu angajamentele asumate de către România, inclusiv prin *Planul de restructurare a CE Oltenia.*

**Pentru îndeplinirea satisfăcătoare a acestui jalon se așteptă transmiterea de către Ministerul Energiei a unui cover note actualizat care să includă observațiile MIPE transmise în datad e 28.03.2023.**

**2. Jalonul 430 – Legea privind protecția avertizorului de integritate publică – Responsabil MINISTERUL JUSTIȚIEI**

**Stadiu:**în data de 14.03.2023 a fost inițiată o propunere legislativă în Parlament prin modificarea Art. 6 alin (2), în sensul excluderii cuvântului „**temeinice”** referitoare la indiciile privind încălcarea Legii și armonizarea cuprinsului actului normativ ținând cont de această modificare și care răspunde exigențelor COM. În data de 21.03.2023 proiectul de lege a fost adoptat de către Camera Deputaților și în data de 28.03.2023 proiectul de lege a fost promulgat de Președintele României.

**Ca urmare a acestor Ministerul Justiției *va* transmite un cover note actualizat în consecință, însoțit de documente suport.**

**3. Jalonul 129 - Semnarea contractelor pentru construirea unei capacități de electrolizoare noi de cel puțin 100 MW – Responsabil MINISTERUL ENERGIEI**

**Stadiu:** în vederea îndeplinirii satisfăcătoare a jalonului 129, Ministerul Energiei trebuie să întrerprindă măsurile necesare care să permită semnarea, în regim de urgență, a tuturor contractelor aflate în evaluare pentru atingerea capacității totale de 100MW, prevăzute de jalonul 129, respeciv 100MW de producere a hidrogenului în electrolizoare.

Ministerul Investițiilor și Proiectelor Europene a transmis Ministerului Energiei că în conformitate cu metodologia COM de declarare a țintelor / jaloanelor ca fiind îndeplinite în mod satifăcător, în situația în care se semnează contractele de finanțare pentru 98,3 MW (hidrogen), astfel cum se preconizează de către Ministerul Energiei, se poate considera jalonul îndeplinut chiar dacă nu se ating cei 100 MW (hidrogen), diferența considerându-se **deviație minoră**.

În cazul în care nu se vor semna contractele aflate în evaluare pentru atingerea capacității totale de peste 95MW de producere a hidrogenului în electrolizoare, Ministerul Energiei va transmite o notă explicativă în acest sens, în care să fie enumerate, detaliate și asumate motivele care au condus la această situație.

**Ministerul Energiei va trebui să retransmită cover note-ul actualizat și asumat în consecință, inclusiv documentele suport relevante din care să reiasă semnarea contractelor de finanţare de peste 95 MW de producere a hidrogenului în electrolizoare.**

**4. Jalonul 133 - Semnarea contractelor pentru proiecte de cogenerare de înaltă eficiență pe gaz și încălzire centralizată – Responsabil MINISTERUL ENERGIEI**

**Stadiu:** Ministerul Energiei a transmis un cover note actualizat dar neasumat, în care a fost inclus calendar de semnare a următoarelor contracte de finanțare care conduc la atingerea a 300 MW-electric.

Se așteaptă transmiterea**,** de către Ministerul Energiei, a unui cover note asumat, pentru Jalonul 133, însoțit de un calendar ferm de semnare a următoarelor contracte de finanțare care conduc la atingerea a 300 MW-electric. COM a precizat că nu trebuie să existe în mod obligatoriu la momentul transmiterii răspunsului contracte semnate de 300 MW-electric.

**5.** **Jalonul 97 – Apel de proiecte pentru renovarea și renovarea integrată în scopul asigurării eficienței energetice (consolidare seismică și eficiență energetică) pentru clădiri rezidențiale – Responsabil MINISTERUL DEZVOLTĂRII, LUCRĂRILOR PUBLICE ȘI ADMINISTRAȚIEI**

**Stadiu:** Pentru a sprijini eforturile MDLPA, la data de 13 Martie 2023 MIPE a redactat și supus avizării interministeriale proiectul de Ordonanță de Urgență pentru modificarea Legii nr.372/2005 privind performanța energetică a clădirilor pentru a prevede nu numai instalarea tubulaturii ci și instalarea stației de alimentare electrice propriu zise cate să asigure un punct de reîncărcare electrică pentru cinci locuri de parcare.

**În data de 16.03.2023, Guvernul României a adoptat Ordonanța de Urgență nr. 14/2023 pentru modificarea Legii nr. 372/2005 privind performanța energetică a clădirilor și a Ordonanței de urgență a Guvernului nr. 108/2022 privind decarbonizarea sectorului energetic, prin care s-au introdus prevederi legale cu scopul de a adresa observațiile comisiei.**

6. **Jalonul 213 - Intrarea în vigoare a modificărilor aduse cadrului de reglementare pentru a se asigura sustenabilitatea pensiilor din cadrul pilonului 2 – Responsabil MINISTERUL MUNCII ȘI SOLIDARITĂȚII SOCIALE și AUTORITATEA DE SUPRAVEGHERE FINANCIARĂ**

**Stadiu:** A fost promulgată legea de aprobare a OUG nr. 174/2022, lege care a fost adoptatp de Camera Deputaților în data de 21.02.2023.

În data de 22 februarie 2023, a fost depusă la Curtea Constituțională a României obiecția de neconstituționalitate a Legii privind aprobarea OUG nr. 174/2022 pentru modificarea și completarea unor acte normative în domeniul pensiilor private. Astfel, Ministerul Muncii și Protecției Sociale nu deține canale legale și administrative pentru a urgenta soluționarea acestei spețe.

Autoritatea de Supraveghere Financiară a transmis în data de 24.03.2023 ”Analiza privind modul de realizare de către România a angajamentelor aferente Jalonului 213 din PNRR referitoare la flexibilizarea investițiilor fondurilor de pensii private”, însă considerăm că aceasta nu răspunde exact solicitărilor COM.

Analiza justifică rațiunea și considerentele pentru care au fost limitate procentele de investiții private de capital (de la 10%, la 1%, 3% și respectiv 5%), în condiții de prudențialitate ridicată dată de noul context geopolitic, dar nu indică modalitatea prin care statul românurmărește să flexibilizeze investițiile pe viitor.

*Notă:*

În plus, la data de 23 februarie 2023 Comisia Europeană a transmis Statelor Membre ***Metodologia pentru determinarea suspendării plăților în temeiul Regulamentului privind mecanismul de redresare și de reziliență***, care reflectă natura bazată pe performanță a PNRR și combinația unică de reforme și investiții.

Plățile în cadrul PNRR nu sunt legate de costurile estimate sau efective ale măsurilor relevante, ci reflectă mai degrabă importanța atribuită fiecărei măsuri, având în vedere provocările cu care se confruntă statul membru. Prin urmare, aceleași principii vor fi aplicate atunci când se stabilește suma care urmează a fi suspendată atunci când un jalon sau un țintă nu este îndeplinită.

Conform acestei metodologii pentru o reformă considerată neîndeplinită (de exemplu Jalonul 114 - *Intrarea în vigoare a legii privind decarbonizarea prin care se adoptă calendarul de eliminare treptată a cărbunelui/lignitului)* reținerea din cererea de plată poate ajunge la suma de 700 milioane de euro (47.000.000 EUR x 5 (reformă) x 3 (factor de corecție din partea COM întrucât această reformă se consideră critică). Aceeași abordare este luată în considerare pentru neîndeplinirea jalonului 430.